गुण ते प्रयोग- बरैकड़ उत्तेजक, कफ कड्ढने आ’ली, शीतवीर्य, स्वर्थ, कीड़े मारने आ’ली, कौड़ रक्तपित, शवास, खंग तपेदिक (टी. वी.) गी दूर करने आ’ली होंदी ऐ। एह्‌दे फुल्ल कोड़े, ठण्डे, मूत्तरजनन होन्दे न, इन्दे च मखीर बी होंदा ऐ। इनें फुल्लें दा गुलकन्द बी बनदा ऐ। बरैकड़ दियां जड़ां ते गण्डीले दियें जड़ें दे क्वाथ कन्नै फोड़े-फिंस्सियें गी धोने कन्नै राम मिलदा ऐ ते इस्सै क्वाथ च डालडा घ्योς गड़काइयै इक मलह्‌म तेआर होन्दी ऐ जेह्‌दे कन्नै बी फोड़े फिंस्सी ते कोड़ दे रोग उप्पर लाने कन्नै लाभ होंदा ऐ। जड़े समेत बरैकड़ गी फूक्कियै इक ज्ञार बनदी ऐ जेह्‌ड़ी मखीर कन्नै देने उप्पर हर किस्म दी खांमी उप्पर गुणकारी होंदी ऐ।